МЕЖДИНЕН ДОКЛАД ЗА ДЕЙНОСТТА
НА „СОФАРМА ИМОТИ” АДСИЦ ПРЕЗ ВТОРОТО ТРИМЕСЕЧИЕ НА 2010 ГОДИНА
І. Обща информация за „Софарма имоти” АДСИЦ
“Софарма имоти” АДСИЦ е акционерно дружество със специална инвестиционна цел за секюритизиране на недвижими имоти, по смисъла на Закона за дружествата със специална инвестиционна цел.

Предметът на дейност на дружеството е инвестиране на парични средства, набрани чрез издаване на ценни книжа, в недвижими имоти (секюритизация на недвижими имоти) посредством покупка на право на собственост и други вещни права върху недвижими имоти, извършване на строежи и подобрения, с цел предоставянето им за управление, отдаване под наем, лизинг или аренда и продажбата им.

“Софарма имоти” АДСИЦ е учредено на 20.03.2006 г. и е вписано в търговския регистър с решение № 1 от 24.03.2006 г. по Ф.Д. 3548/2006 на Софийски градски съд. Дружеството е учредено за неопределен срок.

С Решение № 347-ДСИЦ на Комисията за финансов надзор (КФН) от 25.05.2006 г. “Софарма имоти” АДСИЦ има лиценз № 25- ДСИЦ/29.05.2006 г. за упражняване на дейността си.

Регистрираният капитал в размер на 11 700 000 лв. е разпределен в 11 700 000 броя безналични поименни акции с номинал 1 лев всяка една от тях.

„Софарма имоти” АДСИЦ е публично дружество съгласно Закона за публично предлагане на ценни книжа.

„Софарма имоти” АДСИЦ има едностепенна система на управление със Съвет на директорите от трима членове, както следва: 
	Бисера Лазарова
	Председател   

	Стефка Обрешкова
	Член    

	Борис Борисов
	Член    


Дружеството се представлява и управлява от изпълнителния директор 
Борис Борисов.
ІІ. Развитие на дейността и финансовото състояние на дружеството 
Финансови резултатите от дейността на дружеството

	
	
	 30.06.2010   BGN'000 
	
	 30.06.2009   
BGN'000 

	
	
	
	
	

	
	
	
	
	

	Приходи от наеми на инвестиционни имоти
	
	1 403
	
	1 375

	
	
	1 403
	
	1 375

	
	
	
	
	

	Други доходи от дейността 
	
	131
	
	7

	Разходи за външни услуги
	
	(211)
	
	(187)

	Разходи за персонала
	
	(15)
	
	(15)

	(Загуба) / печалба от оперативна дейност
	
	1 308
	
	1 180

	
	
	
	
	

	Финансови приходи
	
	14
	
	1

	Финансови разходи
	
	(30)
	
	(72)

	Финансови приходи / (разходи), нетно
	
	(16)
	
	(71)

	
	
	
	
	

	
	
	
	
	

	Печалба преди дивидент
	
	1 292
	
	1 109

	
	
	
	
	

	Други компоненти на всеобхватния доход за годината
	
	-
	
	-

	
	
	
	
	

	ОБЩ ВСЕОБХВАТЕН ДОХОД ЗА ГОДИНАТА
	
	1 292
	
	1 109

	
	
	
	
	

	
	
	
	
	

	Доход на акция 
	
	0.11
	
	0.09


· Анализ на приходите

Приходите от дейността за второто  тримесечие на 2010 г. са съставени от приходи от наеми -1403 хил.лв.  (това са приходите реализирани от отдаване на търговските обекти под наем.), и от продажба на имоти  на стойност 301 хил.лв. Спрямо първото тримесечие на предходната година, приходите от наеми на инвестиционни имоти са нараснали с 28х.лв. или с 2,04%, а приходите от продажба на недвижими имоти – с 252 хил.лв.   Финансовите приходи включват приходи от лихви по предоставени краткосрочни депозити с инвестиционно предназначение. Спрямо второто тримесечие на предходната година, тези приходи са нараснали с 13 х.лв.
·  Анализ на разходите


В общата стойност на разходите за дейността основен дял заемат разходите за външни услуги - 211 хил. лв., като разходи за възнаграждение на обслужващото дружество местни данъци и такси, преустройство и ремонти на имоти, такси на КФН,  услуги на ЦД, услуги на БФБ и др. Спрямо второто тримесечие на предходната година, разходите са външни услуги са нараснали с 24х.лв. или с 12,83%.  

Разходите за персонала са в размер на 15 хил. лв. и не бележат изменение спрямо предходната година.


Финансовите разходи включват разходи за лихви и такси по получени заеми, както и нетни разлики от промяна на валутни курсове. Спрямо второто тримесечие на предходната година тези разходи са намалели с 42 х.лв. или с 58,33%.

· Анализ на капиталовите ресурси

Към 30.06.2010 г. натрупаните печалби  са в размер на 9,953 хил. лв. (31.12.2009г : 8661х.лв.)  Дружеството приключва второто тримесечие на 2010г. с  печалба в размер на 1,292х.лв. 

Към 31.12.2009год. е направена пазарна оценка на имотите от лицензиран оценител, в резултат на което е установено наличието на условия за обезценка на притежаваните от дружеството инвестиционни имоти. Общата сума на обезценката е 5 151 хил.лв.

През 2010 г. „Софарма имоти” АДСИЦ е инвестирало 88 хил.лв. в покупката на един   недвижим имот - аптека. В строителството на  административно-търговския комплекс за периода са инвестирани  7,530 хил.лв.
Междинният финансов отчет на „Софарма имоти” АД към 30.06.2010 год. не е заверен от регистриран одитор.

IІІ. ИНФОРМАЦИЯ ЗА ВАЖНИ СЪБИТИЯ, НАСТЪПИЛИ ПРЕЗ ТРИМЕСЕЧИЕТО 
На 29.04.2010 г. Дружеството представи Междинния фин.отчет за 1-во трим. на 2010 г. на КФН, БФБ и Обществеността.

На 04.06.2010 г. „Софарма имоти” АДСИЦ уведоми, че дяловото участие на „Донев Инвестмънтс Холдинг” АД в капитала на дружеството е паднало под 20%.

На 10.06.2010 год. „Софарма имоти” АДСИЦ проведе редовно Общо събрание на акционерите, на което се взе решение за разпределяне на дивидент на акционерите в размер на  2 180 197,98 лв. /два милиона сто и осемдесет хиляди сто деветдесет и седем лева и 98 ст./, определен съгласно изискванията на чл.10, ал.3 от ЗДСИЦ. Брутният дивидент на една акция е 0.1863 лв. След разпределение на дивидента формираната загубата в размер на 4 940 594,25 лв. /четири милиона деветстотин и четиридесет хиляди петстотин деветдесет и четири лева и 25 стотинки/ да бъде покрита от неразпределената печалба от предходни години.

“Софарма имоти” АДСИЦ започва изплащането на дивидента за 2009 год. от 15.07.2010 год.

Съгласно Приложение № 27 към Правилника на “Централен депозитар” АД дивидентът ще се изплаща чрез съответния инвестиционен посредник.

Брутен дивидент на една акция е 0,1863 лв. 

Нетният размер  на дивидента е 0,1770 лв.

Краен срок за изплащането на дивидента за 2009 год. е 15.10.2010 год.

Право да получат дивидент имат лицата вписани в регистрите на Централен депозитар АД като акционери на 14-ия ден след деня на общото събрание, т.е. към 24.06.2010 год.

“Софарма имоти” АДСИЦ вписа Годишния финансов отчет за 2009 год.  в Търговския регистър под № 20100618164701.

ІV.  Влияние на информацията  по т. ІІ върху резултатите във финансовия отчет
Към 30.06.2010 г. дружеството разполага със свободен паричен ресурс в размер на 1255 хил.лв., който ще бъде използван за нови инвестиции.

Към 30.06.2010 г. дружеството реализира положителен финансов резултат – печалба преди дивидент, в размер на 1292 хил.лв. 
V. Описание на основните рискове и несигурности, пред които е изправено „Софарма имоти” АДСИЦ 

В хода на обичайната си дейност дружеството може да бъде изложено на различни финансови рискове, най-важните от които са: пазарен риск (включващ валутен риск, риск от промяна на справедливата стойност и ценови риск), кредитен риск, ликвиден риск и риск на лихвено-обвързани парични потоци. Общото управление на риска е фокусирано върху трудностите на прогнозиране на финансовите пазари и за постигане минимизиране на потенциалните отрицателни ефекти, които могат да се отразят върху финансовите резултати и състояние на дружеството. Текущо финансовите рискове се  идентифицират, измерват и наблюдават с помощта на различни контролни механизми, въведени, за да се определят адекватни цени на продуктите на дружеството и  на привлечения от него заемен капитал, както и да се оценят адекватно пазарните обстоятелства на правените от него инвестиции и формите на поддържане на свободните ликвидни средства, без  да се допуска  неоправдана концентрация на даден риск.

· Валутен риск


Дружеството не е изложено на значителен валутен риск, защото всички негови операции и сделки  са деноминирани в български лева и/или евро, доколкото последното е с фиксиран курс спрямо лева по закон.
· Ценови риск


Дружеството e изложено на риск от промени в пазарните цени на инвестиционни имоти и на цените на самите наеми. Дружеството периодично прави преглед на пазарните цени, по които предлага услугите си, спрямо общите ценови равнища в страната, за да може при необходимост да се извършат плавно и постепенно корекции на тези цени. При отдаването под наем на имотите се стреми да сключва дългосрочни договори с благоприятни за бизнеса на дружеството клаузи. Клиентите (наемателите) се проучват внимателно от гледна точка на надежност при събиране на вземанията. Извършва се предварително проучване на дружеството, желаещо да сключи договор за оперативен лизинг, по отношение на свързаност и задлъжнялост, съдебна регистрация и регистрация по БУЛСТАТ. 


Дружеството не е изложено на пазарен риск, произтичащ от операции с финансови инструменти.

· Кредитен риск

При осъществяване на своята дейност дружеството е изложено на кредитен риск, който е свързан с риска някой от контрагентите му да не бъде в състояние да изпълни изцяло и в обичайно предвидените срокове задълженията си към него.


Финансовите активи на дружеството са концентрирани в две групи: парични средства (депозити) и вземания от клиенти.


Паричните средства в дружеството се влагат в първокласна банка, с висока репутация и стабилна ликвидност, което значително ограничава риска.


По отношение на клиентите, политиката на дружеството е да извършва продажбите си при условията на строго лимитирани срокове на плащане. Събираемостта и концентрацията на вземанията се контролират текущо , съгласно установената политика на дружеството и при индикатори за проблем – се прави контакт със съответния клиент за определяне на мерки за лимитиране на риска от загуби. 

· Ликвиден  риск


Ликвидният риск се изразява в негативната ситуация дружеството да не бъде в състояние да посрещне безусловно всички свои задължения съгласно техния падеж. 


То провежда консервативна политика по управление на ликвидността, чрез която постоянно поддържа оптимален ликвиден запас парични средства, добра способност на финансиране на стопанската си дейност, включително чрез осигуряване на адекватни кредитни ресурси и улеснения, постоянно контролно наблюдение на фактическите и прогнозни парични потоци по периоди напред и поддържане на равновесие между матуритетните граници на активите и пасивите на дружеството. 


Дружеството управлява ликвидността на активите и пасивите си чрез текущ анализ и наблюдение на структурата и динамиката на измененията им, и чрез прогнозиране на бъдещите входящи и изходящи парични потоци.

· Риск на лихвоносни парични потоци


Като цяло дружеството няма значителна част лихвоносни активи, с изключение на предоставени инвестиции в краткосрочни банкови депозити. Затова приходите и оперативните парични потоци  са в голяма степен независими от промените в пазарните лихвени равнища. Лихвоносните активи (депозити в банки) са с фиксиран лихвен процент, който се запазва непроменен до падежа на съответния депозит. Доколкото депозитите са краткосрочни, рискът от негативни промени в лихвените равнища е лимитиран. 


Същевременно дружеството е изложено на лихвен риск от своите дългосрочни и краткосрочни банкови заеми. Те са с променлив  лихвен процент, който поставя в зависимост от лихвен риск паричните му потоци. Ръководството наблюдава текущо тенденциите в промените на лихвените равнища, за да може навреме да предприеме адекватни стъпки за промяна на договореностите с банката-кредитор.    


Дружеството не е изложено на лихвен риск от своите краткосрочни задължения, защото те са обичайно търговски и безлихвени.


Ръководството на дружеството текущо наблюдава промените в лихвените равнища на банковия пазар, анализира неговата експозиция спрямо промените в лихвените равнища, оценява лихвения риск и търси своевременни мерки за неговото балансиране. Симулират се различни сценарии на рефинансиране, подновяване на съществуващи позиции, алтернативно финансиране и хеджиращи инструменти. На база тези сценарии се измерва и ефектът върху финансовия резултат и собствения капитал при промяна с определени пунктове или нива  на лихвения процент. Изчисленията се правят за значителните лихвоносни позиции.
VІ. Информация за сключени големи сделки по смисъла на § 1, т.6 от Допълнителната разпоредба на Закона за счетовоДството, съгл. Чл. 33, ал.3 от Наредба № 2 от  17.09.2003 год.
1. Сделките между свързани лица, сключени през отчетния период на текущата финансова година не са повлияли на финансовото състояние или резултатите от дейността на дружеството за този период, тъй като сделките не се отклоняват съществено от пазарните цени за подобен вид сделки.
2. Промените в сключените сделки със свързани лица , оповестени в междинния отчет, нямат съществено въздействие върху финансовото състояние или резултатите от дейността на дружеството през отчетният период на текущата финансова година.

VІІ. Допълнителна информация по чл. 33, ал.1, т.6 от Наредба № 2 от 17.09.2003 год. към 30.06.2010 год.
1. Информация за промените в счетоводната политика през отчетния период, причините за тяхното извършване и по какъв начин се отразяват на финансовия резултат и собствения капитал на емитента – няма настъпили промени в счетоводната политика на дружеството през отчетния период.

2. Информация за настъпили промени в икономическата група на емитента, ако участва в такава група – Дружеството не е част от икономическа група.
3. Информация за резултатите от организационни промени в рамките на емитента, като преобразуване, продажба на дружества от икономическата група, апортни вноски от дружеството, даване под наем на имущество, дългосрочни инвестиции, преустановяване на дейност: 
Няма извършени организационни промени в рамките на емитента. Не е започнало производство по преобразуване. Емитентът не е част от икономическа група съответно през отчетния период не са извършвани продажби на дружества от икономическата група. Няма извършени апортни вноски. Дружеството е отдало под наем недвижими имоти, друго имущество не е отдавано под наем. Няма преустановяване на дейност.
„Софарма имоти” АДСИЦ притежава 73 търговски обекта  с цел дългосрочното им отдаване под наем. От началото на 2010 г. са придобити 1 търговски имот и са продадени 2 търговски имота. Продължава изграждането на двата билдинга върху собствен терен от 9.2 дка, находящи се в гр. София, район „Изгрев”. Обектът е РЗП 51000 кв.м., от които 23500 кв.м. луксозни офиси и 10800 кв.м. търговски площи на приземните два етажа. 
4. Становище на управителния орган относно възможностите за реализация на публикувани прогнози за резултатите от текущата финансова година, като се отчитат резултатите от текущото тримесечие, както и информация за факторите и обстоятелствата, които ще повлияят на постигането на прогнозните резултати най-малко за следващото тримесечие.

Дружеството няма публикувани прогнози за резултатите от текущата финансова година. В междинните и годишните отчети на дружеството има изнесена информация относно възможностите за реализация на публикувани прогнози за резултатите от текущата финансова година, като се отчитат резултатите от текущото тримесечие или година, както и информация за факторите и обстоятелствата, които ще повлияят на постигането на прогнозните резултати най-малко за следващото тримесечие или година. 

5. Данни за лицата, притежаващи пряко и непряко най-малко 5 на сто от гласовете в общото събрание към края на съответното тримесечие, и промените в притежаваните от лицата гласове за периода от края на предходния тримесечен период:
Брой акции към



30.06.2010 г.

31.03.2010 г.

„Донев Инвестмънтс Холдинг” АД, 

ЕИK 0831915121,

гр. София, ул. „Позитано” № 12

2329510/19.91%/  
2373840/20,29%/  


“Телекомплект” АД, 

ЕИК 0831643753,

 гр. София, бул. „Тотлебен” № 69-73
2398780 /20,50%/
2398780 /20,50%/


Венцислав Симеонов Стоев

2751485/23,52%/
2751485/23,52%/
Огнян Иванов Донев


2773060 /23,70%/
2722320 /23,27%/
6. Данни за акциите, притежавани от управителните и контролни органи на емитента към края на съответното тримесечие, както и промените, настъпили за периода от края на предходния тримесечен период за всяко лице поотделно:

Брой акции към:



30.06.2010 г.

31.03.2010 г.
1. Борис Анчев Борисов


549275 /4,69%/

548875 /4,69%/

2. Бисера Николаева Лазарова


4126 /0,035%/

4126 /0,035%/

3. Стефка Савова Обрешкова


0


0 

7. Информация за висящи съдебни, административни или арбитражни производства, касаещи задължения или вземания в размер най-малко 10 на сто от собствения капитал на емитента; ако общата стойност на задълженията или вземанията на емитента по всички образувани производства надхвърля 10 на сто от собствения му капитал, се представя информация за всяко производство поотделно – няма висящи съдебни, административни или арбитражни производства, касаещи задължения или вземания в размер най-малко 10 на сто от собствения капитал на дружеството.

8. Информация за отпуснатите от емитента или от негово дъщерно дружество заеми, предоставяне на гаранции или поемане на задължения общо към едно лице или негово дъщерно дружество, в това число и на свързани лица с посочване на характера на взаимоотношенията между емитента и лицето, размера на неизплатената главница, лихвен процент, краен срок на погасяване, размер на поето задължение, условия и срок - няма отпуснати от дружеството заеми, предоставяне на гаранции или поемане на задължения общо към едно лице или негово дъщерно дружество, в това число и на свързани лица.

VІІІ. Информация за промени в цената на акциите на 
„Софарма имоти” АДСИЦ
От началото на годината цените на акциите на „Софарма имоти” АДСИЦ се движат в следните граници:

Максимална средно-претеглена цена : 3.35 лв.; 
Минимална средно-претеглена цена: 2.06 лв.;   
Последна за деня: 2.53  лв.;
Пазарната капитализация на 08.07.2010 г. е 29.601 млн.лв.

ІХ. Бъдещо развитие на дружеството

През 2010 година дружеството ще продължи своята инвестиционна политика в съответствие с поставените стратегически цели. Сред приоритетите на инвестиционната политика са:

- инвестиране на набраните средства предимно в качествени и доходоносни сгради с разнородно предназначение - търговски, индустриални, жилищни и офис сгради; 

